**Παραιτήσεις 2025**

**Ενημερωτικό Σημείωμα**

Α) ΠΑΡΑΙΤΗΣΗ

Το Σάββατο 01-02-2025 ηλεκτρονικά και δια ζώσης από τη Δευτέρα 03-02-2025 αρχίζει η υποβολή αιτήσεων παραίτησης (για συνταξιοδότηση ή άλλο λόγο), σύμφωνα με την εγκύκλιο που επισυνάπτεται. Τελευταία ημέρα υποβολής αιτήσεων παραίτησης είναι η **Τρίτη 11-02-2025**.

Οι αιτήσεις μπορούν να υποβληθούν με 3 τρόπους:

1. Με αυτοπρόσωπη παρουσία στο Γραφείο Πρωτοκόλλου της Διεύθυνσης Πρωτοβάθμιας Εκπαίδευσης Ηρακλείου (Πιτσουλάκη 73-ισόγειο).
2. **ή** με αποστολή της αίτησης ηλεκτρονικού ταχυδρομείου στη διεύθυνση: [mail@dipe.ira.sch.gr](mailto:mail@dipe.ira.sch.gr). Σε αυτήν την περίπτωση, συμπληρώνεται η επισυναπτόμενη αίτηση, υπογράφεται, σαρώνεται και αποστέλλεται ως αρχείο pdf.
3. **ή** συμπληρώνεται η Αίτηση – Υπεύθυνη Δήλωση μέσω gov.gr (χρειάζονται κωδικοί taxisnet ή web banking και κινητό τηλέφωνο) και αποστέλλεται ηλεκτρονικά από τον αιτούντα στο [mail@dipe.ira.sch.gr](mailto:mail@dipe.ira.sch.gr).

Β) ΑΝΑΚΛΗΣΗ ΑΙΤΗΣΗΣ ΠΑΡΑΙΤΗΣΗΣ

Η αίτηση μπορεί να ανακληθεί, εντός τριάντα (30) ημερολογιακών ημερών από την υποβολή της, με την αίτηση ανάκλησης παραίτησης (επισυνάπτεται), π.χ αίτηση που έχει υποβληθεί στις 03-02-2025 μπορεί να ανακληθεί έως και τις 03-03-2025. Μπορείτε να την υποβάλλετε αυτοπροσώπως, με mail ή μεσω gov.gr (βλ. παραπάνω).

**ΠΡΟΣΟΧΗ:**

1. Αν δεν ανακληθεί, η παραίτηση γίνεται δεκτή και λύεται η υπαλληλική σχέση στις 31/8/2025.
2. Με την παραλαβή της αίτησης παραίτησης (ή και της αίτησης ανάκλησης), θα λάβετε τον αριθμό πρωτοκόλλου με ηλεκτρονικό μήνυμα. Αν δεν λάβετε επιβεβαιωτικό mail εντός δύο ημερών από την υποβολή, **θα πρέπει να καλέσετε στο 2810529333.**

Τα προς συμπλήρωση έντυπα υπάρχουν και στο σύνδεσμο:

<https://dipeira.gov.gr/site/entypa/ekpaideytikoi/> 🖝 **Παραιτήσεις**

Μαρία Μαυράκη

Ανθή Μακρή

Τμήμα Γ΄ Προσωπικού

**Τηλ. 2810 529 333**